Чернигов

Черни́гов (Украин: Чернігів) — Украин улсын хойд нутгийн Чернигов мужийн засаг захиргааны төв хот. Чернигов хот Киевээс хойд зүгт 131 км зайтай оршдог. Газар нутаг: 79 км² Хүн ам: 294,522 (2024 оны байдлаар). Орос-Украины дайны үе 2022 онд Орос Украиныг эзлэн түрэмгийлэх дайнд Чернигов Украины хамгийн хүнд цохилт авсан хотуудын нэг болжээ. Дайны эхэн үеэс Оросын цэргүүд хот руу ойртож, түүнийг эзэлж чадаагүй тул иргэний дэд бүтцийг цэргийн нисэх онгоц, их буугаар их хэмжээгээр бөмбөгдөж эхлэв. 2022 оны 3-р сарын 3-нд Оросын агаарын цохилтод Чернигов хотын 47 энгийн иргэн амиа алджээ. 3-р сарын 6-нд Украины Ерөнхийлөгч Володимир Зеленський ОХУ-ын зэвсэгт түрэмгийллийг няцаахад иргэдийн эр зориг, олон нийтийн баатарлаг байдал, тэсвэр тэвчээрийг үнэлэн Чернигов хотод "Украины баатар хот" хэмээх хүндэт цолыг гардуулав. 3-р сарын 16-нд Оросын цэргүүд Чернигов хотыг буудсаны улмаас талхны оочерлож байсан 17 хүн амь үрэгджээ. Оросын түрэмгийллийн улмаас хотын оршин суугчдын гуравны хоёр нь хотоос дүрвэхээс өөр аргагүй болжээ. 3-р сарын 23-нд сүүлчийн гүүр эвдэрч, нүүлгэн шилжүүлэх ажиллагаа зогссон. 3-р сарын 26-ны байдлаар Оросын зэвсэгт хүчний үйл ажиллагааны улмаас Черниговын 200 гаруй энгийн иргэн амиа алджээ. 2022 оны 4-р сарын 17-ны байдлаар Чернигов мужид Оросын түрэмгийллийн улмаас 54 хүүхэд амиа алдсан байна. The New Yorker сэтгүүлийн мэдээлснээр Чернигов хотод өдөрт 50 орчим хүн нас баржээ. Хотын дарга Владислав Атрошенкогийн хэлснээр, зарим бүс нутагт хот 70% сүйдсэн байна. Тулааны үеэр зөвхөн хотын зарим хэсэгт цэвэр усны хангалт байсан ажээ. 2023 оны 8-р сарын 19-нд Оросын арми Чернигов мужийн хөгжимт драмын театр руу пуужингаар довтолжээ. 7 хүн (1 хүүхэд байсан) нас барж, 148 (үүний 15 хүүхэд) шархаджээ. Зураг Эшлэл Цахим холбоос Карта Чернігова Чернігівський Міський Портал Храми та Собори Чернігова Кафе та ресторани Чернігова Веб-портал Чернігівської міської ради Веб-сайт Чернігівської облдержадміністрації Офіційний веб-портал Департаменту культури і туризму, національностей та релігій Чернігівської обласної державної адміністрації Веб-камери: Чернігів 3D-моделі архітектурних пам'яток міста (Google Earth) Історія єврейської громади (англійською мовою)